钦定古今图书集成/历象汇编/庶征典/第018卷 > 《史记》 > 《天官书》
## 钦定古今图书集成/历象汇编/庶征典/第018卷 > 《史记》 > 《天官书》

两军相当，日晕，晕等，力钧；厚长大，有胜；薄短小，无胜。
重抱大破无，抱为和；背不和，为分离。相去直为自立，
立侯王。指晕若白，杀将负且戴，有喜。圜在中，中胜；在
外，外胜；青外赤中，以和相去；赤外青中，以恶相去。气
晕先至而后去，居军胜。先至先去，前利后病；后至后
去，前病后利；后至先去，前后皆病。居晕不胜，见而去，
其发疾，虽胜无功。见半日以上功。“太白虹屈。”〈李奇曰屈或为
尾也〉短，上下兑，有者下大流血。日晕制胜，近期三十日，
远期六十日。其食，食所不利复生，生所利而食益尽，
为主位。以其直及日所宿，加以日时，用命其国也。
月蚀，常也；日蚀，为不臧也。甲乙，四海之外，日月不占；
丙丁，江淮海岱也；戊己，中州河济也；庚辛，华山以西；
壬癸，恒山以北。日蚀，国君；月蚀，将相当之。〈按天官书之言止此

“天道远，人事迩” ，存其概以加修省可耳。此后占书所言“凶咎” ，或多过甚之词，姑存之而不必泥也。